Хатха-йога или изкуството да бъдем здрави, Йоги Рамачарака
Хатха-йога или изкуството да бъдем здрави,
------------------------------------------


Йоги Рамачарака
---------------


Книгите на Йоги Ракачарака са издържали изпитанието на времето. Макар и написани в началото на миналия век, всичките му петнадесет книги постоянно се преиздават в цял свят, включително и в Индия.

"Хатха-йога" е най-продаваната сред тях, главно заради литературния талант на автора, който е съумял да представи на широката публика максимално просто и достъпно теорията на йогите за физическото и психическото здраве и да посочи как тя може да бъде приложена на практика.

Той разяснява наглед познати неща - как да се храним здравословно, как да дишаме правилно, как да почиваме и да се зареждаме с енергия, как да се къпем, как да спим, - но така, че сами да се убедим колко изопачени представи имаме за всяка от тези елементарни жизнени дейности и как ден след ден неусетно рушим здравето си. Наред с това е описал и как да го възстановим с помощта на една система от оригинални динамични упражнения - лесни за изпълнение, но и учудващо ефикасни.